Document ID: 31997R1403

ΚΑΝΟΝΙΣΜΟΣ (ΕΚ) αριθ. 1403/97 ΤΗΣ ΕΠΙΤΡΟΠΗΣ της 22ας Ιουλίου 1997 για την τροποποίηση του κανονισμού (ΕΚ) αριθ. 703/97 για τη θέσπιση, στη διάρκεια μιας δοκιμαστικής περιόδου από την 1η Ιουλίου 1997 έως τις 30 Ιουνίου 1998, συστήματος σωρευτικής είσπραξης σχετικού με τον προσδιορισμό ορισμένων δασμών κατά την εισαγωγή, στον τομέα του ρυζιού και την τροποποίηση του κανονισμού (ΕΚ) αριθ. 1503/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως της αγοράς του ρυζιού (1), και ιδίως το άρθρο 11 παράγραφος 4 και το άρθρο 21,
Εκτιμώντας:
ότι ο κανονισμός (ΕΚ) αριθ. 703/97 της Επιτροπής (2) έχει θεσπίσει, στη διάρκεια μιας δοκιμαστικής περιόδου από την 1η Ιουλίου 1997 έως τις 30 Ιουνίου 1998, σύστημα σωρευτικής είσπραξης (ΣΣΕ) για τον καθορισμό ορισμένων δασμών κατά την εισαγωγή στον τομέα του ρυζιού 7
ότι πρέπει να ενδυναμωθεί η διάταξη του κανονισμού (ΕΚ) αριθ. 703/97 όσον αφορά την παρακολούθηση των μικρών εισαγωγών που δεν υπόκεινται στην προσκόμιση πιστοποιητικού εισαγωγής 7
ότι η κατάθεση, εντός των προβλεπομένων προθεσμιών, των μηνιαίων δηλώσεων και των ΣΣΕ έχει πρωταρχική σημασία για την ορθή λειτουργία του ΣΣΕ 7 ότι πρέπει συνεπώς να υπαχθεί η μη προσκόμιση και η καθυστερημένη προσκόμιση των δηλώσεων από ένα εισαγωγέα ΣΣΕ στους ίδιους κανόνες με τις ατελείς δηλώσεις 7
ότι πρέπει να διασφαλισθεί ότι ένας εισαγωγέας ΣΣΕ δεν θα μπορεί να επωφεληθεί πλεονεκτήματα εκ του γεγονότος ότι δεν μπορεί να πραγματοποιηθεί επιτόπιος έλεγχος για λόγους που οφείλονται σ' αυτόν 7 ότι γι' αυτό πρέπει να προβλεφθεί ότι εάν ένας εισαγωγέας ΣΣΕ είναι υπεύθυνος για την αποτυχία ενός φυσικού ελέγχου, η απώλεια του δικαιώματος προσαρμογής των εισαγωγικών δασμών του συμπληρώνεται εισπράττοντας ποσό 50 Ecu ανά τόνο για τις παρτίδες που εισήγαγε κατά το ήμισυ της δοκιμαστικής περιόδου για τα οποία έχει χάσει το δικαίωμα προσαρμογής των εισαγωγικών δασμών του 7
ότι πρέπει να προσδιορισθεί η στιγμή κατά την οποία τα ποσά που αναφέρονται στο άρθρο 9 παράγραφος 1 δεύτερο εδάφιο και παράγραφος 2 δεύτερο εδάφιο του κανονισμού (ΕΚ) αριθ. 703/97 πρέπει να εισπραχθούν από την αρχή ΣΣΕ 7
ότι είναι χρήσιμο να γνωρίζουμε την καταγωγή του εισαγομένου ρυζιού και πρέπει συνεπώς να τροποποιηθεί το παράρτημα του κανονισμού (ΕΚ) αριθ. 703/97 7
ότι η επιτροπή διαχειρίσεως σιτηρών δεν διετύπωσε γνώμη εντός της προθεσμίας που καθορίσθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 703/97 τροποποιείται ως εξής:
1. Το άρθρο 2 παράγραφος 3 συμπληρώνεται με το ακόλουθο εδάφιο:
«Εάν η εισαγωγή μιας παρτίδας δεν υπόκειται στην προσκόμιση πιστοποιητικού σύμφωνα με τα άρθρα 5 και 6 και του κανονισμού (ΕΟΚ) αριθ. 3719/88, η τελωνειακή αρχή η οποία έχει αποδεχθεί τη διασάφηση για την θέση σε ελεύθερη κυκλοφορία, διαβιβάζει αντίγραφο της διασάφησης αυτής στην αρχή ΣΣΕ στην οποία ο εισαγωγέας είναι εγγεγραμμένος.»
2. Το άρθρο 3 παράγραφος 4 αντικαθίσταται από το ακόλουθο κείμενο:
«4. Κατόπιν αιτήσεως της αρμόδιας αρχής ΣΣΕ του εν λόγω εισαγωγέα, η αρμόδια τελωνειακή αρχή προβαίνει στην ανάλυση των ληφθέντων δειγμάτων, σύμφωνα με τις προδιαγραφές ISO 7301, και όσον αφορά την υγρασία και την απόδοση κατά την επεξεργασία, σύμφωνα με τις διατάξεις αντιστοίχως ISO 712 και ISO 6646, και διαβιβάζει τα αποτελέσματα στην αιτούσα αρχή ΣΣΕ.»
3. Το άρθρο 9 παράγραφος 1 πρώτο εδάφιο αντικαθίσταται από το ακόλουθο κείμενο:
«1. Όταν, για μία ή περισσότερες παρτίδες, η δηλωθείσα τιμή εισαγωγής από τον εν λόγω εισαγωγέα ΣΣΕ δεν δύναται να επαληθευθεί λόγω καθυστερημένης υποβολής ή ελλείψεως μηνιαίας δηλώσεως ή/και διασαφήσεως ΣΣΕ, ή ελλείψεως, στις μηνιαίες δηλώσεις ή/και στις διασαφήσεις ΣΣΕ, πληροφοριών, εγγράφων ή άλλων αποδεικτικών στοιχείων τα οποία προβλέπονται στον παρόντα κανονισμό, η τιμή εισαγωγής η οποία λαμβάνεται υπόψη για τις εν λόγω παρτίδες στο πλαίσιο του ΣΣΕ είναι εκείνη η οποία προσδιορίζεται σύμφωνα με τον κανονισμό (ΕΚ) αριθ. 1503/96 και εφαρμόζεται την ημέρα της αποδοχής της διασάφησης για την θέση σε ελεύθερη κυκλοφορία.»
4. Στο άρθρο 9 παράγραφος 2 προστίθεται το ακόλουθο εδάφιο:
«Επιπλέον, εκτός από περίπτωση ανωτέρας βίας, εισπράττεται από τον σχετικό εισαγωγέα ΣΣΕ ποσό 50 Ecu ανά τόνο για τις παρτίδες που εισάγονται κατά την διάρκεια των ημίσεων της δοκιμαστικής περιόδου για τα οποία έχει χάσει το δικαίωμα προσαρμογής των εισαγωγικών δασμών του.»
5. Στο άρθρο 10 παράγραφος 1 προστίθεται το ακόλουθο εδάφιο:
«Εξάλλου, κατά τον καθορισμό των στοιχείων που αναφέρονται στο στοιχείο α), η αρχή ΣΣΕ εισπράττει από τους σχετικούς εισαγωγείς ΣΣΕ τα ποσά που αναφέρονται στο άρθρο 9 παράγραφος 1 δεύτερο εδάφιο και παράγραφος 2 δεύτερο εδάφιο.»
6. Το παράρτημα του κανονισμού (ΕΚ) αριθ. 703/97 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 1997.

Labels: 3
17
15